**ROMÂNIA Anexă**

**JUDEȚUL VRANCEA la Hotărârea nr. 179 din 11.09.2025**

**CONSILIUL JUDEȚEAN**

**REGULAMENT DE FUNCȚIONARE, ÎNTREȚINERE ȘI UTILIZARE A BAZEI SPORTIVE STADIONULUI „TINERETULUI” – FOCȘANI**

**(Consiliul Județean Vrancea)**

**Cap. I – SCOP ȘI APLICABILITATE**

**Art. 1**

**(1)** Prezentul regulament stabilește cadrul legal și tehnic de funcționare, întreținere, rezervare și utilizare a Bazei sportive - Stadionul „Tineretului” din Focșani, proprietate publică a Unității Administrativ Teritoriale Județul Vrancea, administrat de Consiliul Județean Vrancea, în scopul:

a) promovării activităților sportive în județul Vrancea;

b) menținerii în stare optimă a infrastructurii sportive;

c) asigurării unei utilizări sigure, organizate și eficiente a spațiului;

d) reglementării accesului echipelor, instituțiilor și publicului în condiții de legalitate, igienă și siguranță.

e) prevederile prezentului regulament se completează cu normele legale aplicabile în domeniul ordinii și liniștii publice și al protecției mediului, respectiv, în regimul juridic al contravențiilor.

**(2)** Prin „acces” se înțelege dreptul și posibilitatea persoanelor autorizate de a intra și de a utiliza spațiile, terenurile și facilitățile bazei sportive, în condițiile stabilite de regulament și de personalul administrativ.

**(3)** „Antrenament” înseamnă totalitatea activităților sportive desfășurate pe terenurile bazei, individual sau colectiv, sub coordonarea unui antrenor, instructor sau în mod independent, având ca scop dezvoltarea abilităților fizice și tehnico-tactice specifice.

**(4)** Prin „utilizarea” bazei sportive se înțelege desfășurarea oricăror activități permise în incintă (jocuri, antrenamente, evenimente, activități recreative), cu respectarea programului, regulamentului și a indicațiilor personalului administrativ.

**Art.2** Regulamentul de organizare şi funcţionare a Bazei sportive - Stadionul „Tineretului” cuprinde norme privind organizarea şi funcţionarea, în conformitate cu Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare ,și Legea educaţiei fizice şi a sportului nr. 69/2000 cu modificările ulterioare.

**Art. 3** În cadrul Bazei sportive se vor putea desfăşura activităţi sportive, de agrement, precum și alte activități de interes public.

**Art. 4** Baza sportivă își propune:

• promovarea sportului de masă prin punerea la dispoziția cetățenilor a unor facilități sportive în condițiile stabilite de acest regulament.

• deservirea unităţilor de învăţământ de pe raza județului Vrancea care manifestă interes pentru realizarea de activități sportive din curricula de învățământ, conform unui orar prestabilit.

• găzduirea unor competiții sportive de interes local, județean, național și internațional.

• găzduirea altor activităţi de interes pentru comunitate.

Administrarea şi asigurarea cadrului necesar în vederea desfăşurării în bune condiţii a activităţilor specifice Bazei sportive se face de către Consiliul Județean Vrancea prin serviciile din subordine, denumit în continuare Administrator.

**Cap. II DISPOZIȚII GENERALE**

**Art. 5** Stadionul Tineretului din municipiul Focșani, este administrat de către Consiliul Județean Vrancea.

**Art. 6**. Respectarea regulamentului este obligatorie pentru orice persoană prezentă în incinta Stadionului Tineretului, precum și cu anexele acestuia: grupuri sanitare, tribună etc.

**Art. 7** Bunurile Stadionului Tineretului fac parte din domeniul public al Județului Vrancea, patrimoniul bazei sportive este constituit din imobilul compus din teren în suprafață totală de 39.990 mp, pe care sunt amenajate un teren fotbal-rugby, pistă de atletism.

**Cap. III – PROGRAM DE FUNCȚIONARE**

**Art. 8** Programul de funcționare al bazei sportive este zilnic: 08:00 – 22:00.

**Art. 9** Fac excepție de la prevederile art. 8, competițiile sportive /evenimentele organizate de către Consiliul Județean Vrancea, sau în parteneriat /colaborare cu instituțiile publice de interes local, județean, regional şi naţional, școli, ONG-uri, cluburi, asociații și fundații, precum și atunci când sunt organizate competiții sportive/ evenimente cultural artistice, de către cluburile de drept privat, persoanele fizice autorizate și persoanele juridice de drept privat care au închiriat baza sportivă în acest scop.

**Art.10** Programul poate fi modificat temporar pentru întreținere, reparații sau evenimente speciale, cu informare prealabilă.

**CAP. IV ADMINISTRAREA STADIONULUI**

**Art.11** Persoana responsabilă cu administrarea terenului, desemnată conform reglementărilor în materie în vigoare, își exercită activitatea în baza atribuțiilor stabilite prin fișa postului, a legislației în vigoare și a prezentului regulament.

**Art.12** Administratorul Bazei sportive răspunde de asigurarea funcționării Bazei sportive, a tuturor clădirilor, materialelor și a mijloacelor din dotare și totodată de folosirea eficientă a acestora, în conformitate cu destinația lor.

**Art. 13** Obligațiile ce revin administratorului Bazei sportive - Stadionul Tineretului sunt:

1. Asigurarea funcționării infrastructurii sportive, a materialelor și mijloacelor necesare funcționării bazei sportive.
2. Respectarea prevederilor prezentului regulament în vederea unei bune gestiuni și a administrării eficiente a acestuia, cu bună-credință și în conformitate cu regulamentele în vigoare.
3. Întocmirea, afișarea și respectarea orarului Bazei sportive;
4. Asigurarea și publicarea către utilizatori a prevederilor și condițiilor normelor de protecție a muncii, PSI și cele prevăzute de prezentul regulament;
5. Constatarea producerii pagubelor și stricăciunilor, identificarea autorilor și solicitarea remedierii acestora de către cei vinovați;
6. Alte atribuții stabilite prin acte administrative.

Pe durata funcționării Stadionului Tineretului, persoanele responsabile sunt obligate să respecte prevederile prezentului regulament, în vederea bunei gestiuni și a administrării eficiente a acestuia.

**Art.14** Pe durata funcționării Stadionului Tineretului, persoanele responsabile sunt obligate să respecte prevederile prezentului regulament, în vederea bunei gestiuni și a administrării eficiente a acestuia

**Art.15** Persoanele responsabile își vor exercita drepturile cu bună-credință și în conformitate cu regulamentele în vigoare.

**CAPITOLUL V** – **CONDIȚII DE UTILIZARE A BAZEI SPORTIVE**

**Art. 16** Pe stadion se vor desfășura activități cu caracter sportiv și cultural, iar dotările acestuia vor fi folosite în acord cu scopurile și destinația acestora, fiind interzisă cu desăvârșire utilizarea lor în alte scopuri.

**Art. 17** Utilizatorii sunt obligați să-și însușească și să respecte prezentul regulament, precum și regulamentele specifice de folosire a facilităților Bazei sportive înainte de a le folosi.

**Art. 18** Utilizatorii sunt obligați să respecte instrucțiunile scrise, dar și cele verbale primite de la personalul administratorului, chiar dacă acestea nu sunt stipulate în mod expres în prezentul regulament.

**Art. 19** Nerespectarea prevederilor de la art.18 duce la eliminarea din perimetrul Bazei sportive.

**Art. 20** Comportamentul agresiv, limbajul injurios la adresa personalului sau altor persoane prezente în Baza sportivă, precum și alte acțiuni menite să perturbe liniștea și ordinea publică, vor fi semnalate administratorului în scris și care va lua măsurile ce se impun.

**Art. 21** Utilizarea necorespunzătoare a instalațiilor și obiectelor prezente în Baza sportivă constituie o amenințare la integritatea fizică a respectivului utilizator, dar și a persoanelor din jur. Utilizatorii vor citi instrucțiunile afișate și își asumă întreaga răspundere pentru riscurile folosirii defectuoase a facilităților Bazei sportive.

**Art. 22** Este interzisă intervenția persoanelor neautorizate la instalațiile electrice, iluminat și alte instalații și anexe ale Bazei sportive. Persoanele care totuși desfășoară astfel de acțiuni vor fi direct răspunzătoare pentru eventualele consecințe. Dacă acțiunile întreprinse au provocat daune, persoana este obligată să acopere integral acele daune, aducând instalațiile la starea inițială.

**Art. 23** Persoanele responsabile de distrugerea parțială sau totală a unor facilități ale Bazei sportive, survenită fie accidental, fie prin utilizare defectuoasă, neconformă, vor fi nevoite să readucă respectivele bunuri la starea lor inițială sau să achite contravaloarea lor.

**Art. 24** Distrugerea obiectelor din cadrul Bazei sportive, vandalismul și alte acte de violență care produc daune vor fi semnalate administratorului pentru soluționare. Prejudiciile materiale ale unor astfel de fapte vor fi suportate de către persoanele care se fac vinovate, potrivit reglementărilor în materie în vigoare.

**Art. 25** Dacă o înțelegere amiabilă cu persoanele vinovate nu este posibilă, Consiliul Județean Vrancea își rezervă dreptul de a recupera prin toate mijloacele legale costurile integrale de reparație, readucere în stare de funcționare sau înlocuire a bunurilor distruse.

**Art. 26** Accesul autovehiculelor va fi interzis în zona Bazei sportive. Autospecialele de intervenție, precum și cele aferente serviciilor medicale de urgență constituie o excepție, având acces în orice spațiu este nevoie de prezența lor.

**Art. 27** Utilizatorii terenurilor sportive sunt obligați să poarte echipament sportiv decent și curat, specific activităților sportive desfășurate. Hainele de stradă nu sunt permise, iar purtarea tricoului este obligatorie în zonele publice. Accesul pe terenuri se face doar dacă utilizatorul este echipat corespunzător.

**Art. 28** În incinta Bazei sportive este strict interzis:

* fumatul, cu excepția zonelor special amenajate pentru fumat.
* consumul de alimente, semințe, băuturi și gumă de mestecat;
* accesul în stare de ebrietate;
* accesul animalelor de companie;
* escaladarea gardurilor sau gradenelor.

**Art. 29** Administratorul Bazei sportive nu este responsabil sub nicio formă pentru accidentările și rănirile ce se pot întâmpla ca urmare a folosirii terenurilor sau ca urmare a prezenței în Baza sportivă.

**Art. 30** Utilizatorii garantează că se află în condiție medicală bună și sunt apți pentru desfășurarea de exerciții fizice active sau pasive și că aceste exerciții nu vor fi nocive pentru sănătatea, siguranța, confortul sau condiția lor fizică. Administrația nu este responsabilă pentru accidentări cauzate de condiția fizică a utilizatorilor.

**Art. 31** Administratorul Bazei sportive nu este răspunzător pentru obiectele lăsate, uitate sau pierdute în incinta sa.

**Art. 32** Accesul minorilor pe terenurile cu acces controlat este permis doar în prezența unui adult care își va asuma responsabilitatea pentru integritatea fizică și comportamentul respectivilor minori.

**Art. 33** Utilizatorii sunt responsabili de integritatea fizică a lor și a minorilor care îi însoțesc și se vor asigura de purtarea echipamentelor specifice activităților desfășurate în cadrul Bazei sportive.

**Art. 34** Sunt interzise practicarea cursurilor sau oricăror activități de antrenament sportiv remunerate sau nu precum și organizarea de activități neautorizate care implică anumite foloase de natură materială (bani, obiecte, etc).

**Art. 35** Utilizatorii vor putea fi obligați să părăsească imediat terenul de sport pentru nerespectarea prezentului regulament, precum și pentru săvârșirea oricăror contravenții sau infracțiuni ori fapte incompatibile cu o conduită sportivă sau de orice altă natură.

**Art. 36** Eventualele accidente produse vor fi anunțate la numărul unic pentru apelurile de urgență 112.

**Cap. VI – CATEGORII DE UTILIZATORI**

**Art. 37** Pot fi utilizatori:

**a) Cluburi sportive de drept public și privat**:

* + Federația Română de Fotbal (FRF)
  + Asociația Județeană de Fotbal (AJF)
  + Federația Română de Atletism / Rugby / Alte federații sportive recunoscute

**b) Instituții publice** (școli, licee, universități, unități militare, IPJ,, IJJ, ISU etc.)

**c) Organizatori de evenimente sportive autorizate** (competiții oficiale, cantonamente, gale, antrenamente)

**d) Publicul larg**, **în limitele zonelor permise** și în afara orelor rezervate oficial.

**Art. 38** Accesul utilizatorilor (*persoanelor fizice, cluburi sportive de drept public de pe raza județului Vrancea*, *persoane fizice și persoane juridice de drept public*) este gratuit, cu aprobarea expresă a administratorului și cu respectarea prezentului regulament.

**Art. 39** Accesul în baza sportivă se face zilnic, în limita capacității maxime admise, stabilite în urma analizei de risc în baza planului de pază prevăzut la art.48 alin.(1), lit.h), conform programărilor prealabile.

**Art. 40**

1. Antrenamentele individuale ale persoanelor fizice, solicitările persoanelor fizice juridice de drept privat care au rezervată baza sportivă cu abonament se vor putea desfășura doar în timpul programului de funcționare al stadionului, atunci când nu sunt activități sportive și culturale organizate, meciuri oficiale, antrenamente, alte evenimente și activități administrative de întreținere și reparație a bazei sportive, tratamente de fertilizare și operațiuni de combatere a dăunătorilor efectuate pe teren.
2. Activitățile sportive și culturale organizate, meciurile oficiale, antrenamente, alte evenimente organizate de structuri sportive, etc vor avea prioritate față de abonamentele sau contractele de închiriere, momentul și data de desfășurare a acestora fiind afișate și comunicate în prealabil.
3. În situația prevăzută la art. 40, alin (1) și (2) ședința stabilită pentru ziua respectivă se va decala astfel încât utilizatorul să își mențină numărul de ședințe programat.
4. În cazul neprezentării la o ședință programată din decizia utilizatorului, aceasta nu se mai reprogramează, urmând a fi scăzută din numărul ședințelor aferente contractului/abonamentului.

**Art. 41** Accesul utilizatorilor (***cluburi sportive de drept privat,*** ***persoane fizice*** ***autorizate***și persoane juridice de drept privat) se face doar cu achitarea contravalorii tarifelor stabilite în prezentul regulament, în funcție de solicitarea înaintată, verificare disponibilitate și programare. ***Mai multe persoane fizice, printr-un împuternicit, pot face rezervări pentru folosirea bazei sportive cu achitarea contravalorii tarifelor stabilite în prezentul regulament, în funcție de solicitarea înaintată.***

**Cap. VII – CONDIȚII DE ACCES**

**Art. 42** Terenul de sport se poate închiria pentru minim 1 (una) oră.

**Art. 43** Rezervările se pot face între ore fixe și nu se acceptă depășirea timpului de utilizare rezervat.

**Art. 44 Obligații de solicitare**

(1) Solicitanții trebuie să depună o **cerere oficială (**[**contact@cjvrancea.ro**](mailto:contact@cjvrancea.ro)**),** sau la registratura Consiliului Județean Vrancea cu minimun **10 zile** înainte de data dorită, care să includă:

1. Denumirea entității organizatoare.
2. Scopul (antrenament / meci / cantonament / eveniment public / acțiune școlară).
3. Durata solicitării (dată, oră de începere, oră de final). Transmite către administratorul bazei un desfășurător de eveniment, cuprinzând data, ora și activitățile desfășurate;
4. Terenul pentru care se face solicitarea;
5. Numărul de participanți (jucători, staff, spectatori, oficiali)
6. Date de contact ale responsabilului.

(2) Anexe obligatorii:

a) copia actului de identitate sau de înregistrare:

1. Document care atestă legalitatea activităților executate și anexează autorizații sau certificate care se impun în desfășurarea activităților, conform legislației în vigoare.
2. Declarație privind însușirea și respectarea regulamentului.

**Art. 45 Aprobarea accesului**

(1) Organizatorii de evenimente culturale, educative, sportive, și alte activități de interes pentru comunitate care nu generează venituri vor putea folosi spațiile disponibile în Baza sportivă, în condițiile prezentului regulament, numai în urma depunerii unei cereri la sediul Consiliului Județean Vrancea și aprobarea in acest sens.

(2) Accesul este aprobat sau respins în scris de către administrator în funcție de:

a) disponibilitatea spațiului;

b) scopul activității;

c) alte cauze.

**(3)** În situația în care cererea cuprinde mai multe solicitări, acestea pot fi agreate parțial sau total și reanalizate, în prealabil, de comun acord cu solicitantul.

**(4)** Solicitările privind punerea la dispoziție a bazelor/instalațiilor sportive în vederea desfășurării activităților și/sau competițiilor sportive vor avea prioritate față de solicitările formulate pentru desfășurarea altor activități.

Persoanele ce au efectuat rezervarea in luna anterioară au prioritate la rezervarea aceleiași perioade in luna următoare.

În cazul rezervărilor de grup, va exista un utilizator inițiator care va răspunde de respectarea regulamentului. Pentru verificarea rezervării persoana înregistrată este obligată să prezinte un act de identitate.

**(5)** Acceptarea sau respingerea motivată a solicitării, după caz, se comunică prin orice mijloc de corespondență, de regulă în termen de cel mult 5 zile calendaristice de la primirea solicitării.

**(6)** În cazul acceptării integrale sau parțiale a cererii, solicitantul trebuie să se prezinte pentru semnarea contractului în termen de maximum 3 zile lucrătoare de la primirea comunicării prevăzute la alin. (5) și (6). Neprezentarea solicitantului în termenul anterior menționat determină direct și fără vreo altă formalitate respingerea solicitării.

**(7)** Acordul privind punerea la dispozitie a infrastructurii sportive aferente Stadionului "Tineretului" și încheierea contractelor de punere la dispoziție a bazelor și a instalațiilor sportive aflate în administrarea Consiliului Județean Vrancea va fi semnat de către Președintele Consiliului Județean Vrancea sau de o persoană desemnată de acesta.

**(8)** Prevederile contractuale vor cuprinde în mod obligatoriu toate clauzele rezultate din prezentul regulament, cât si cele necesare pentru buna desfășurare a evenimentului, conform specificului activității.

**(9)** Modelele de contracte se regăsesc în anexele nr. 1 si 2 la prezentul regulament, acestea putând fi completate prin clauze în funcție de gradul de risc și de complexitate al evenimentului.

**(10)** Accesul la Baza sportivă se va face în baza orarului de programări, conform programului afișat.

**(11)** Neprezentarea la ora stabilită sau întârzierea cu mai mult de 15 minute fără notificare prealabilă constituie neonorarea rezervării și atrage după sine pierderea rezervării și a sumei achitate aferent rezervării.

**(12)** Utilizatorii terenului de sport vor folosi propriile mingi, rachete și alte echipamente necesare jocului.

**Art. 46** Perioada de punere la dispoziție pe termen limitat a bazei sportive poate fi:

1. de până la 72 de ore pentru activități sportive;

b)de până la 30 de zile, pentru evenimente culturale și social-educative;

**Art. 47** Plata prețului contractului se face cu cel puțin 3 zile lucrătoare înainte de data punerii la dispoziție a infrastructurii sportive, în baza facturii emise de Consiliul Județean Vrancea. În situații excepționale și doar cu informare prealabilă, plata prețului contractului se poate face până la data desfășurării evenimentului.

**Art. 48 Reguli de utilizare în cazul activităților sportive și evenimentelor educative și cultural artistice.**

**(1)** În cazul activităților sportive organizate pe Stadionul Tineretului, utilizatorul are următoarele obligații:

1. întreprinde toate măsurile organizatorice necesare pentru derularea în condiții optime a activității, corespunzător normelor și cerințelor organizatorice ale federațiilor sportive naționale și internaționale și ale autoritălilor publice. după caz, precum și prevederilor legale incidente;
2. restituie stadionul în stare bună, așa cum i-a fost pus la dispoziție de către administrator, pe bază de proces-verbal, document în care se consemnează starea în care este preluat sau eventualele pagube.
3. răspunde față de administratorul bazei sportive pentru orice prejudiciu cauzat acestuia, de către participanții la activitatea sportivă a cărui organizator este;
4. utilizează spațiile, instalațiile și echipamentele puse la dispoziție numai în scopul solicitat:

e) își asumă organizarea evenimentului în condițiile existente la momentul desfășurării acestuia si respectarea regulamentelor de organizare și desfășurare stabilite de către federațiile sportive naționale și internaționale, acolo unde este cazul;

f) informează imediat administratorul bazei sportive asupra pagubelor produse în spațiile puse la dispoziție;

g) ia toate măsurile pentru împiedicarea accesului persoanelor străine în spațiile care nu sunt destinate publicului pe durata contractului, precum și în spațiile din cadrul stadionului ce nu fac obiectul solicitării;

h) elaborează planul de pază al evenimentului împreună cu firma contractată pentru asigurarea pazei și siguranței în cadrul bazei sportive pe toată durata contractului, acolo unde acest lucru se impune. Obține avizul Jandarmeriei, acolo unde este cazul, și îl transmite în copie către Consiliul Județean Vrancea cu minimum 24 de ore înainte de eveniment.

i) asigură asistența medicală pentru spectatori, cât și pentru personalul organizator, pe toată durata de desfășurare a activității sportive;

j) nu comercializează și nu distribuie un număr de bilete/invitații mai mare decât numărul de locuri prevăzut în planul de pază;

k) ia măsurile necesare pentru asigurarea cu ocazia evenimentului, a acțiunilor de prevenire si gestionare a situațiilor de urgență prin mijloace ale Inspectoratului pentru Situații de Urgență “Anghel Saligny” al Județului Vrancea sau ale unui serviciu privat similar având toate abilitările și certificările cerute de lege pentru desfășurarea acestor activități, valabile la data desfășurării activității sportive;

l) înlocuiește, pe cheltuiala sa, bunurile distruse pe timpul activității sportive în termen de 15 zile lucrătoare de la terminarea evenimentului, urmând a-și încasa contravaloarea despăgubirilor de la persoana care se face vinovată sau asigurator în baza poliței;

m)stabilește, de comun acord cu reprezentanții Consiliului Județean Vrancea, programul de organizare a activității sportive, astfel încât să nu fie perturbate activitățile administrative și/sau să fie generate costuri suplimentare acestuia.

**(2)** În cazul organizării de activități educative și cultural artistice, acestea sunt orientate spre stimularea cunoaşterii, creativităţii, dezvoltarea şi exersarea deprinderilor practice, artistice, literare, muzicale, plastice, tehnice, precum şi spre menţinerea tonusului fizic şi psihic corespunzător.

**Cap. VIII NORME DE SIGURANȚĂ ȘI DISCIPLINĂ**

**ART. 49** Utilizatorii se obligă să:

a) respecte legislația în vigoare (Legea nr. 4/2008 privind prevenirea și combaterea violenței în sport);

b) se supună controlului de securitate (acolo unde este cazul);

c) nu aducă obiecte contondente, alcool, droguri, materiale pirotehnice;

d) evite violența verbală sau fizică, gesturile obscene, injuriile și vandalismul;

e) mențină curățenia în toate spațiile folosite.

**Cap. IX– DREPTURI ȘI OBLIGAȚII**

**ART. 50** Utilizatorii răspund, patrimonial, pentru orice daună provocată astfel:

a) Deteriorarea gazonului, porților, tribunelor și oricăror alte componente ale bazei sportive se cuantifică și se facturează în vederea recuperării contravalorii daunelor produse.

b) Reparațiile se efectuează de către administrator sau firme autorizate, pe cheltuiala utilizatorului.

c) Refuzul plății atrage interzicerea accesului ulterior și, dacă este cazul, acțiuni în instanță.

**Art. 51** Pe durata contractului de punere la dispoziție a bazei sportive, administratorul are următoarele obligații:

1. pune la dispoziția utilizatorului baza sportivă, incluzând dotările aferente necesare desfășurării activității sportive, pe baza unui proces-verbal încheiat între părțile care fac parte din contract;
2. respectă condițiile generale de acces si securitate stabilite prin contract pentru personalul care deservește baza sportivă;
3. acordă utilizatorului, prin personalul propriu specializat sau subcontractori asistență în mod necondiționat pentru a asigura funcționarea tuturor instalațiilor și echipamentelor, ce fac obiectul contractului;
4. asigură utilizatorului accesul liber și neîntrerupt la baza sportivă și în spațiile ce fac obiectul contractului;
5. asigură utilizarea și manipularea utilajelor, instalațiilor, echipamentelor, dar fără a se limita la acestea, care contribuie la desfășurarea evenimentului în condiții optime, doar de către personalul specializat (propriu sau subcontractor):

f) permite utilizatorul distribuirea prin terți de materiale promoționale pe toată durata desfășurării evenimentului în locațiile stabilite de comun acord:

g) permite afișarea de branding propriu în spațiile stabilite de comun acord cu utilizatorul, fără a afecta branding-ul existent.

**Art. 52** În cazul activităților sportive organizate în baza sportivă, utilizatorul are următoarele drepturi:

1. sa îi fie pusă la dispoziție baza sportivă în condiții bune, în vederea organizării evenimentului sportiv, pe baza Fișei de predare-primire semnată între părți, Anexa 2 la prezentul Regulament;
2. să nu îi fie împiedicată de către administrator folosința normală a bazei sportive, în condițiile menționate în contract.

**Art. 53** În cazul activităților sportive organizate în incinta bazei sportive, administratorul are următoarele drepturi:

1. să încaseze de la utilizator sumele facturate în temeiul contractului întocmai și la timp:
2. să preia baza sportivă, pe baza Fișei de predare -primire semnată între părți, Anexa 2 la prezentul Regulament, în starea în care a fost pusă la dispoziția utilizatorului, în termenul stabilit de comun acord prin contractul de punere la dispoziție.

**Cap. X TARIFE DE UTILIZARE**

**ART. 54 Tarifele de utilizare a bazei Sportive Stadionul Tineretului sunt următoarele:**

**Tarif utilizare (închiriere) a Stadionului Tineretului din Focșani, str. Cuza Vodă, nr. 61, pentru următoarele categorii de servicii:**

**- tarif de utilizare a terenului/pistă de atletism**

● grup de ≥10 persoane seniori 90 lei/oră

juniori 60 lei/oră

● o persoană seniori 9 lei/oră

juniori 6 lei/oră

**- tarif de utilizare a terenului pentru activități culturale/alte tipuri de activități 550 lei/oră.**

**- tarif de utilizare a terenului pentru activități culturale/alte tipuri de activități 3300 lei/zi. (12 ore)**

**- valoare/mp închiriere spații adiacente de operatori privați**

● o zi 1 euro/mp

● o lună 0,5 euro/mp preț minim licitație

● pentru un an 0,2 euro/mp preț minim licitație

**- tarif/compensație în cazul unui abonament sau utilizare a bazei pe termen îndelungat**

● o zi (grup de 10 persoane) seniori 360 lei/zi

juniori 240 lei/zi

● o zi (o persoană) seniori 36 lei/zi

juniori 24 lei/zi

● o lună (grup de 10 persoane) seniori 1800 lei

(15 sedințe a două ore) juniori 1200 lei

● o zi (o persoană) seniori 180 lei/zi

(15 sedințe a două ore) juniori 120 lei/zi

**Art. 55** Juniori sunt considerate persoanele din categoria sub 21 de ani.

**Cap. XI - SANCȚIUNI**

**ART. 56** (1) În situația în care se constată de către administratorul bazei sportive, personalul de pază, organele abilitate etc. încălcarea prezentului regulament, acest lucru atrage:

a) Avertisment scris – pentru prima abatere

b) Suspendarea accesului – temporar (7–30 zile) sau permanent

c) Facturarea daunelor

d) Excluderea din programul de utilizare

e) Sesizarea organelor competente (Poliție, Jandarmerie etc.)

(2) a) Pentru abateri minore care nu implică daune duse bazei sportive se pot aplica prevederile art. 56, alin (1), lit. a) și b)

b) Pentru abateri care implică daune aduse bazei sportive se pot aplica prevederile art. 56, alin (1), lit. c).

c) Pentru abateri grave care implică sesizarea organelor abilitate, pentru schimbarea destinației pentru care s-a făcut solicitarea utilizării bazei și pentru producerea de daune majore aduse bazei sportive se pot aplica prevederile art. 56, alin (1), lit. c), d), e).

(3) Aplicarea sancțiunilor revine administratorului bazei sportive, iar în cazurile care constituie contravenții, acestea se constată și sancționează de către organele abilitate ( Poliție, Jandarmerie etc).

**ART. 57 – DISPOZIȚII FINALE**

**a) Regulamentul este parte integrantă a contractului, protocolului sau acordului de utilizare, după caz;**

b) Se afișează la intrarea în stadion și este disponibil pe site-ul oficial al Consiliului Județean Vrancea

c) Prevederile prezentului regulament vor fi actualizate în funcție de modificările legislației incidente în materie. Modificările pot fi făcute doar prin Hotărâre a Consiliului Județean Vrancea.

d) Orice aspect neprevăzut se soluționează prin decizia administratorului, cu respectarea legii.

**Art. 58** Prevederile prezentului regulament se aplică personalului administrativ, colaboratorilor (serviciul de pază, asistenți medicali), utilizatorilor activităților organizate în cadrul bazei sportive, precum și oricăror persoane fizice și juridice prezente în Baza sportivă.

**Anexe la prezentul Regulament**:

Anexa 1- Cerere-tip acces stadion

Anexa 2 - Fișă de predare-primire

Anexa 3- Contract model de utilizare

**ANEXA 1 – CERERE-TIP DE ACCES STADION**

Către: Consiliul Județean Vrancea

În atenția: Administratorului Stadionului „Tineretului” Focșani

Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

reprezentant legal al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

telefon \_\_\_\_\_\_\_\_\_\_\_\_\_\_\_\_\_\_\_\_\_, e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

înregistrată la Registrul Comerțului / Ministerul Educației / Federație sub nr. \_\_\_\_\_\_\_\_\_\_\_\_\_,

CUI/CIF \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cont bancar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

solicit prin prezenta \*\*accesul la Stadionul „Tineretului” din Focșani\*\* în următoarele condiții:

- \*\*Scopul utilizării:\*\* (antrenament / meci oficial / eveniment / cantonament / altul)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- \*\*Data / Intervalul orar solicitat:\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- \*\*Număr estimativ participanți:\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- \*\*Dotări necesare ( nocturnă, grup sanitar etc.):\*\* \_\_\_\_\_\_\_\_\_\_\_\_\_\_\_\_\_\_\_

- \*\*Persoană de contact responsabilă:\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\*Menționez că îmi asum în totalitate respectarea Regulamentului de utilizare al stadionului și răspunderea pentru daunele provocate, precum și respectarea normelor legale aplicabile în domeniul ordinii și liniștii publice și al protecției mediului, respectiv regimul juridic al contravențiilor.\*\*

Semnătura solicitantului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_/\_\_\_/\_\_\_\_\_\_\_

Ștampilă (dacă este cazul)

**ANEXA 2 – FIȘĂ DE PREDARE-PRIMIRE**

FIȘĂ DE PREDARE-PRIMIRE UTILIZARE STADION „TINERETULUI” FOCȘANI

Încheiată astăzi, \_\_\_/\_\_\_/\_\_\_\_, între:

- \*\*Administratorul Stadionului:\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- \*\*Utilizatorul (echipă / instituție):\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obiectul: predarea-primirea în folosință temporară a următoarelor spații și dotări:

|  |  |  |  |
| --- | --- | --- | --- |
| **Nr. crt** | **Obiect predat** | **Stare predare** | **Observații** |
| **1** | **Teren de joc (gazon natural)** |  |  |
| **2** | **Pistă atletism** |  |  |
| **2** | **Alte dotări (precizați)** |  |  |

Utilizatorul se obligă să restituie toate spațiile și echipamentele în \*\*aceeași stare\*\* în care le-a primit. În caz contrar, își asumă acoperirea costurilor de reparație sau înlocuire.

Semnături:

Predat (Administrator)\_\_\_\_\_\_\_\_\_\_\_\_\_\_\_\_\_\_\_\_\_

Primit de (Utilizator): \_\_\_\_\_\_\_\_\_\_\_\_\_\_\_\_\_\_\_\_\_

Data predării: \_\_\_/\_\_\_/\_\_\_\_ | Data restituirii: \_\_\_/\_\_\_/\_\_\_\_

**ANEXA 3 – CONTRACT DE UTILIZARE/ÎNCHIRIERE STADION**

CONTRACT DE UTILIZARE A INFRASTRUCTURII SPORTIVE – STADIONUL „TINERETULUI” FOCȘANI

Nr. \_\_\_\_\_\_\_ / Data: \_\_\_/\_\_\_/\_\_\_\_

**Între:**

Consiliul Județean Vrancea, cu sediul în Focșani, Str. Cuza Voda, nr. 56, reprezentat legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de **ADMINISTRATOR,**

și

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nume instituție/club), cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrat sub nr. \_\_\_\_\_\_\_\_, CUI \_\_\_\_\_\_\_\_\_, reprezentat prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de **UTILIZATOR**

Se încheie prezentul contract, în baza solicitării aprobate nr. \_\_\_\_\_\_ din data de \_\_\_/\_\_\_/\_\_\_\_, pentru utilizarea stadionului „Tineretului-Focșani”:

Art. 1 – Obiectul contractului

Predarea în folosință temporară a următoarelor spații: teren de joc, grup sanitar, tribune (după caz).

Art. 2 – Durata

Perioada de utilizare: de la \_\_\_/\_\_\_/\_\_\_\_ până la \_\_\_/\_\_\_/\_\_\_\_, între orele \_\_\_\_\_\_ și \_\_\_\_\_\_.

Art. 3 – Obligații părți

- Utilizatorul respectă regulamentul și nu permite accesul neautorizat.

- Predă spațiile în starea primită.

- Răspunde pentru daune.

Art. 4 – Tarif și plată

Tariful convenit: \_\_\_\_\_\_ lei / zi sau activitate, achitat prin virament bancar în contul Consiliului Județean Vrancea, cod IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Art. 5 – Răspundere

Părțile răspund conform Codului Civil. Orice daună este evaluată și achitată de utilizator.

Semnat în două exemplare, astăzi \_\_\_/\_\_\_/\_\_\_\_

Reprezentant Consiliul Județean Vrancea: \_\_\_\_\_\_\_\_\_\_\_\_\_\_\_\_

Reprezentant utilizator: \_\_\_\_\_\_\_\_\_\_\_\_\_\_\_\_

**Președinte**

**Consiliul Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**